Lihavõttepühadega meenuvad inimestele ikka
eelkõige lihavõttejänkud ja tibud ja munad ning šokolaadikujud -
kõik see mänguline pool.
Kuid tõelised Lihavõtted koosnevad kahest tähtsast päevast:
Suurest Reedest, mis räägib kurvastusest, surmast ja kannatusest
ning Ülestõusmispühadest, mis räägib võidust surma üle;
sellest, et Jeesus elab ja teeb ka meid elavaks ühes endaga.
See on Lihavõttepüha tegelik sisu.
Lihavõttepühad on kristlaste jaoks kõige olulisemad pühad üldse.
Aasta kõige tähtsam püha, mis koosneb kahest osast:
Suurest Reedest, mis seotud kurbuse, surma ja kannatustega
ning Ülestõusmispühadest pühapäeva hommikul,
kus elu võitis surma ja Jeesus tõusis surnuist üles.
Seda püha peetakse üle kogu maailma. Nii ka Soomes.
Samas on selle püha ümber koondunud nii palju erinevaid lugusid,
et enam ei teatagi, mis pühadega tegelikult tegu on.
Kaasaja Lihavõttepühad on seotud eelkõige lihavõtte jänkude -ja tibudega
ja ka sellega, kus lapsed käivad ukselt-uksele,
saades küla pealt erinevat nänni.
Minu lapsepõlves sooviti pererahvale järgmist:
"Virr-varr tervist-värskust kogu teie aastasse!"
"Vits teile, tasu meile!"
See on ehe näide Lihavõttepühade tähenduse muutumisest
ja asjade unustamisest.
Tõsi küll, minu lapsepõlves sooviti selle virr-varr jutu lõppu veel ka:
"Jumal teid õnnistagu!", kuid tänaseks on see unustatud.
Seetõttu tahaksingi tuletada meelde Lihavõttepühade tõelise sisu,
alustades Suure Reedega
ja lõpetades Ülestõusmispühade imelise sõnumiga võidust surma üle.
Esimene piiblisalm räägib Suurest Reedest,
kui Jeesus läks ristile ja on Markuse evangeeliumi 23 ptk'st.
"Ja kui nad tulid sinna paika, mida hüütakse Pealuuks,
siis nad lõid Jeesuse sinna risti,
samuti kurjategijad - ühe temast paremale, teise vasemale.
Aga Jeesus ütles:
Isa, anna neile andeks, sest nad ei tea, mida nad teevad!”
Aga üks ristil rippuvaist kurjategijaist teotas Jeesust:
Eks sa ole Messias? Päästa siis iseennast ja meid!”
Aga teine sõitles teda:
Karda ometi Jumalat, kuna sa oled sellesama karistuse all!
Meie küll õigusega, sest me saame kätte, mis meie teod on väärt,
aga tema ei ole teinud midagi sündmatut.”
Ja ta ütles: Jeesus, mõtle minu peale, kui sa tuled oma kuningriiki!”
Ja Jeesus ütles talle: Tõesti, ma ütlen sulle,
juba täna oled sa koos minuga paradiisis.”
Ja Jeesus hüüdis valju häälega: Isa, sinu kätte ma annan oma vaimu!”
Seda öeldes heitis ta hinge."
Lihavõttepühad on kristlaste jaoks suur püha ja sellel on 2 osa:
surm ja kannatus
ning surma äravõitmine koos Jeesuse päästeplaani täitumisega.
Ehk siis - Suur Reede ja Ülestõusmispühade hommik.
Suurt Reedet iseloomustavad 2 kurjategijat ja Jeesus nende keskel.
Üks kurjategijaist alandub viimasel hetkel ja ütleb:
"Jeesus, mõtle minu peale, kui sa tuled oma kuningriiki!”
Jeesus vastas: Tõesti, ma ütlen sulle, juba täna oled koos minuga paradiisis.”
See on minu jaoks üks armsamaid ja tähtsamaid piiblisalme.
Just seetõttu, et surm hirmutab mind ja võimalik, et sindki.
Kuid selles salmis kinnitab Jumal,
et tee välja surmast ja igavesse ellu on avatud.
Et kõik meie halvad teod ja mõtted ning patud on lepitatud ristipuul.
Seetõttu ka, kui inimene, kes usub Jeesusesse, peaks surema,
on oluline mõista, et ta ei suundu kuhugi ooteruumi,
kus oodata 10 või 1000 aastat, enne kui tõusta surnuist,
vaid Jeesus ütles: "Juba täna oled sa koos minuga paradiisis."
Surm tähendab kristlase jaoks
uue elu ja igavese elu algust taevas koos Jumalaga.
Suurel Reedel juhtus väga palju,
mille käigus sõlmiti inimese ja Jumala vaheline leping,
mis kehtib nii täna kui igavesti.
Nii et kuigi Jeesuse jaoks oli see õuduste päev,
tõi see meile suure võidu.
Kui Jeesus peale ristisurma hauda viidi, järgnes sellele vaikne laupäev.
Kuid pühapäeva hommiku kohta ütleb Johannese evangeelium järgmist:
"Maarja seisis aga haua kõrval väljas ja nuttis.
Jeesus ütles talle: Naine, miks sa nutad? Keda sa otsid?”
Maarja arvas ta aedniku olevat ja ütles talle:
Isand, kui sina oled ta ära kandnud, siis ütle mulle, kuhu sa ta panid,
ja ma ise toon ta ära.”
Ja Jeesus ütles talle: Maarja!”
Too pöördus ümber ja ütles talle heebrea keeles: Rabbuuni”,
see tähendab Õpetaja”.
Maarja. Rabbuuni.
Maarja ja Jeesus said omavahel kokku ja tundsid üksteise hetkega ära.
Ka sina võid õppida Jeesust tundma, saades Tema lähedaseks sõbraks,
keda Ta tunneb nimepidi.
Ühtlasi tahab Ta anda sulle teada, kes sa oled Jumala jaoks.
Jeesus jätkas: "Aga mine mu vendade juurde ja ütle neile:
Ma lähen üles oma Isa ja teie Isa ning oma Jumala ja teie Jumala juurde.”
Mõtle, Jeesus tahab olla sinu vend ja sõber
ja ülendada sind Jumala silmis taevasesse staatusesse,
mis Jeesusel kui Jumala Pojal endalgi on.
Sa võid olla Jeesuse vend, sõber ja lähikondlane,
kelle elus on surm ära võidetud.
Mõtle igale pühapäeva hommikule, mis on antud sulle elada.
Pühapäeva hommik on meeldetuletus Jeesuse ülestõusmisest;
sellest, et Jeesus elab.
Ta tahab elada ka sinu südames, mistõttu võta see võimalus vastu
ja ütle lihtsalt Jumalale:
"Siin ma oma eluga olen ja tahan uskuda Sinusse."
Kui Jumal ja Jeesus tunduvad sulle kaugetena, siis palu:
"Jeesus, tule mu südamesse. Tule mu hinge ja mõtetesse."
"Võta mind vastu ja las Su tahe sündida mu elus."
"Hoia mind enese ligi,"
"et võiksin turvaliselt käia oma elurada nii täna, homme kui igavesti."
Jeesus elab! Selles peitub maailma suurim ime.
Jeesus elab ja tahab teha ka sind elavaks.
Ristil on kõik juba makstud.
Olgu Jeesus sinuga, armas sõber.
Tõlge: Anne-Ly Raukas